Ellie After | Котка с цип :-)
От Ellie на 2015/02/14 в Desktop Backgrounds, Направи си сам, Несесери
Пак котка – този път с цип :-).
Отново нещо като несесер (този път за любителите на котки :-)), може да се превърне в малка чанта, ако монтираме ципа отгоре, а не отдолу.
Същата кройка (тази по-долу, за несесера) използвам и за апликации :-), например за тези чанти с котки-мечтатели:
И така, какво ви е необходимо и как се прави, стъпка по стъпка. Едно уточнение, технологията е същата, независимо дали несесерът е под формата на котка, корона, сърце, чаша, облак, елха, лодка или каквото решите. А аз планирам да покажа много от тях. Единствената разлика между несесерите е това, че трябва да се съобрази за всеки коя страна е най-подходяща за поставяне на цип 🙂
– Памучен плат за отвън в желан цвят (в моя случай оранжево), малко плат за апликацията на носа (червено с щампа), малко бял плат за очите и за формата в долната част под носа, малко плат за вътрешността на несесера (може да е същият като този за отвън или съвсем различен)
– Текстилна боя или маркер или игла и тъмен конец вместо тях.
2. Изрязваме напечатаната кройка. Рисуваме кройката върху обратната страна на плата с молив. Трябват ни две части за отвън и 2 части за вътрешната страна на несесера – в моя случай всичките в оранжево. Когато режем е най-добре двете части лице, съответно и двете части вътрешни да се режат с лицето една към друга, както в последствие ще се шият. Режем една част – за долната част на лицето под носа, две очи и един нос.
3. Изрязваме всички части. Изрязваме юталин (вата) със същата кройка като основата, отново в два броя, това ще е пълнежът на нашия несесер.
4. Първо зашиваме с избран декоративен бод частите, които формират предницата, т.е. лицето на нашата котка. Има различни видове декоративни бодове. В моя случай е зиг-заг, а на котките с основи звезди е бод за апликации, който като цяло може би е по-удачен.
7. Зашиваме всички така наредени слоеве и на другата част на несесера. Отвън и отвътре частите, събрани с ципа изглежда така.
8. Отваряме ципа до някъде, така че да остане, без да излиза от несесера. Събираме двете външни и двете вътрешни страни с лицевите си части една към друга и напасваме. Поставяме карфици, за да се държи.
9. Шием по цялата дължина (обиколка на несесера, като внимаваме, когато минаваме над ципа) и оставяме някъде във вътрешната част 5 см незашити (т.е. започваме и завършваме нашия шев във вътрешната част на несесера). Шием на около 0,5 см – 1 см навътре от ръба на плата.
10. Обръщаме несесера през отвора, който сме оставили.
11. Затваряме отвора. Гладим 🙂
13. Рисуваме зеници на очите и мустаци с текстилен маркер 🙂
А сега и изненадата: трите несесера котки с много звезди ще отидат при трима от вас. Този път ще са трима от абонираните за бюлетина (можете да се абонирате горе дясно, като напишете имейла си в полето „Абониране за бюлетин“ или като използвате таба във фейсбук групата ТУК). Трите несесера котки на звезди ще отидат при трима от абонираните за бюлетина. Ще ги изтегля на случаен принцип идната събота 21ви февруари :-).
Ето ги и готовите котки на звезди, които ще зарадват някои от вас след седмица 🙂
Майя 2015/02/17	Отговор
Отдавна се чудя как да се абонирам, за да чета на време публикациите. А сега ще има и бонус към абонамента. Благодаря! 🙂
Ellie 2015/02/17	Отговор
Ехаа, благодаря! :-))
Ще пиша в събота, когато изтегля тримата бъдещи притежатели на несесерите-котки 🙂
Надявам се бюлетините да ви харесат, а аз ще се опитвам да пращам по-често от веднъж на два месеца и да ги пълня с интересни неща 🙂